Augusztus 23.

Névnapok: Bence + Árven, Aszter, Fajsz, Farkas, Filip, Fülöp, Kurd, Minerva, Rózabella, Rózamari, Rózsa, Rózsi, Szidi, Szidónia, Teónia, Zágon, Zakeus, Zdenka, Zekő, Zsadány

Események 
 410 – Alarik király vizigótjai megszállják Róma városát.
 1572 – Szent Bertalan éjszakája Párizsban: Augusztus 23-áról 24-ére virradó éjszakán Medici Katalin anyakirályné utasítására legyilkolják a Párizsban tartózkodó hugenották nagy részét.
 1849 – Szemere Bertalan miniszterelnök többedmagával Orsovánál elássa a magyar koronát és a koronázási ékszereket rejtő ládát. Az osztrák császári hatóságok 1853. szeptember 8-án megtalálják, és Bécsbe, majd Budára szállítják e kincseket.
 1866 – Aláírták a prágai békeszerződést, mely a porosz–osztrák–olasz háborút zárta le.
 1914 – A Japán Császárság hadat üzen Németországnak, majd elfoglalja a Shandtung-félszigetet. Novemberre már megszállja a német császár kínai és csendes-óceáni birtokait. A háború után ezeket a területeket a Népszövetség beilleszti mandátumterületeinek rendszerébe, amik jóvoltából nemzetközi ellenőrzés alá vonhatják a vesztesek területeit.
 1938 – A bledi értekezleten a kisantant hatalmak elismerik Magyarországnak a fegyverkezéshez fűződő jogát. Cserében Magyarország lemond a trianoni határok fegyverrel való megváltoztatási igényéről.
 1939 – A Molotov–Ribbentrop-paktum aláírása Moszkvában.
 1944 – A szovjet hadsereg Iaşi–Kisinyov offenzívájának sikere nyomán Románia hivatalosan kapitulál, és megtámadja addigi szövetségeseit, a német és magyar csapatokat. I. Mihály román király a politikai pártok és a hadsereg támogatásával sikeresen végrehajtja a kiugrást, Ion Antonescut letartóztatja és Constantin Sănătescu vezetésével új kormányt alakít.
 1950 – A köztársasági elnöki tisztséget felváltja a Magyar Népköztársaság Elnöki Tanácsa, melynek első elnöke Szakasits Árpád köztársasági elnök lett.
 1990 – Örményország és Türkmenisztán kiválnak a Szovjetunióból, és önálló, független államokká válnak.
 2006 – Natascha Kampusch megszökött Wolfgang Přiklopil fogságából.

Sportesemények 
Formula–1
 1953 –  svájci nagydíj, Bremgarten - Győztes: Alberto Ascari  (Ferrari)
 1959 –  portugál nagydíj, Monsanto Park - Győztes: Stirling Moss (Cooper Climax)
 1964 –  osztrák nagydíj, Zeltweg - Győztes: Lorenzo Bandini  (Ferrari)
 2009 –  európai nagydíj, Valencia - Győztes: Rubens Barrichello  (Brawn Mercedes)
 2015 –  belga nagydíj, Circuit de Spa-Francorchamps - Győztes: Lewis Hamilton  (Mercedes)

Születések 
 1754 – XVI. Lajos francia király († 1793)
 1769 – Georges Cuvier francia tudós, őslénykutató, az összehasonlító anatómia jelentős kutatója, a Francia Akadémia tagja († 1832)
 1783 – William Tierney Clark angol mérnök, a budapesti Széchenyi lánchíd tervezője († 1852)
 1811 – Auguste Bravais francia fizikus († 1863)
 1813 – Simor János bíboros, esztergomi érsek († 1891)
 1842 – Osborne Reynolds ír születésű angol mérnök, fizikus, matematikus († 1912)
 1864 – Elefthériosz Venizélosz görög politikus, miniszterelnök  († 1936)
 1868 – Dézsi Lajos irodalomtörténész, egyetemi tanár, akadémikus († 1932)
 1877
 Gräfl Ödön úszó, vízilabdázó, sportvezető († 1972)
 Szabó Ervin társadalomtudós, könyvtáros († 1918)
 Medgyaszay István magyar műépítész, szakíró († 1959)
 1879 – Berze Nagy János magyar néprajzkutató († 1946)
 1884 – Madarász Margit magyar teniszező († 1959)
 1887 – Fridrih Cander (er:Frīdrihs Canders) lett származású mérnök, az Orosz Birodalom, majd a Szovjetunió neves rakétamérnöke és űrhajózási szakértője († 1933)
 1903 – William Primrose skót brácsaművész, zenetanár († 1982)
 1912 
Gene Kelly Oscar-díjas amerikai színész, táncos († 1996)
 Alekszej Ivanovics Szudajev szovjet fegyvertervező († 1946)
 Igor Troubetskoy francia autóversenyző († 2008)
 1917 – André Waterkeyn belga építész, a brüsszeli Atomium tervezője († 2005)
 1919 – Dries Van Der Loef (Andries van der Lof) holland autóversenyző († 1990)
 1923 – Hegedűs Erzsébet Jászai Mari-díjas magyar színésznő († 1990)
 1924
 Efrájim Kishon (er. neve Kishont Ferenc), magyar származású, izraeli író († 2005)
 Robert Solow amerikai közgazdász
 1925 – Tandori Károly Kossuth- és Széchenyi-díjas magyar matematikus, egyetemi tanár, a Magyar Tudományos Akadémia rendes tagja († 2005)
 1925 – Jean Kerguen francia autóversenyző († 2005)
 1926 – Hernádi Gyula Kossuth- és József Attila-díjas magyar író († 2005)
 1929 – Czibor Zoltán válogatott magyar labdarúgó, az Aranycsapat balszélsője († 1997)
 1932 – Eugene Rousseau amerikai szaxofonista
 1939 – Fazekas Lajos Balázs Béla-díjas magyar filmrendező
 1943 – Csenterics Ágnes magyar televíziós rendező († 2020)
 1946 – Bálint János magyar kertészmérnök, egyetemi oktató
 1948
 Jurij Ivanovics Jehanurov ukrán politikus, 2005–2006 között Ukrajna miniszterelnöke
 Tímár Péter magyar fotográfus, fotóművész
 1949 – Shelley Long Golden Globe- és Emmy-díjas amerikai színésznő
 1961 – Kerekes László Jászai Mari-díjas magyar színész († 2000)
 1964 – Éric Bernard francia autóversenyző
 1968 – Bagi Dániel magyar történész, polonista, dzsesszzongorista
 1970 – River Phoenix amerikai színész († 1993)
 1973 – Kelemen Tímea magyar színésznő
 1974 – Ray Park skót színész, kaszkadőr, harcművész
 1978 – Kobe Bryant amerikai kosárlabdázó († 2020)
 1986 – Hidvégi Vid magyar tornász
 1988 – Egri Bálint magyar színművész, rendező
 1990 – Szilágyi Csaba (Čaba Silađi) szerbiai magyar úszó

Halálozások 
 634 – Abu Bakr kalifa, az első kalifa (* 573 körül)
 1358 – Franciaországi Izabella angol királyné, II. Edward király felesége (* 1292 k.)
 1725 – Keresztély Ágost hercegprímás, bíbornok (* 1666)
 1831 – Kazinczy Ferenc magyar író, költő, a nyelvújítás vezéralakja (* 1759)
 1838 – Kölcsey Ferenc költő, író, a magyar Himnusz szerzője (* 1790)
 1849 – Maderspach Károly magyar kohómérnök, vasgyáros, feltaláló (* 1791)
 1858 – Reguly Antal magyar etnográfus, nyelvész, utazó (* 1819)
 1938 – Kuzsinszky Bálint régész, ókortörténész, az MTA tagja (* 1864)
 1944
 II. Abdul-Medzsid oszmán kalifa, az Oszmán Birodalom utolsó szultánja (* 1868)
 Henryk Sławik vértanúságot szenvedett lengyel diplomata, embermentő (* 1894)
 1945 – Stefánia belga királyi hercegnő, Rudolf osztrák–magyar trónörökös felesége (* 1864)
 1967 – Georges Berger belga autóversenyző (* 1918)
 1984 – Mendelényi Vilmos magyar színész (* 1939)
 1986 – Bogár Richárd Liszt Ferenc-díjas magyar táncművész, koreográfus, érdemes művész. (* 1924)
 1987 – Didier Pironi francia autóversenyző (* 1952)
 1991 – Nemes Nagy Ágnes, Kossuth-, József Attila-, és Baumgarten-díjas magyar költő, író, műfordító (* 1922)
 1992 – Székely János erdélyi magyar költő, író, drámaíró (* 1929)
 1994 – Fábri Zoltán Kossuth-díjas színházi és filmrendező, díszlettervező (* 1917)
 1995 – Szávay Edit grafikus, illusztrátor, tervezőszerkesztő, fotóriporter, újságíró (* 1920)
 2016 – Nagy Béla kertészmérnök, dendrológus, egyetemi oktató (* 1929)
 2023 - Jevgenyij Viktorovics Prigozsin zsoldos

Nemzeti ünnepek, emléknapok, világnapok 
 Nemzetközi nap a rabszolga-kereskedelem és megszüntetésének emlékére
 Európában ez a nap a totalitárius diktatúrák áldozatainak emléknapja. Az EU-országok igazságügyi miniszterei 2011 júniusi luxembourgi tanácskozásukon fogadták el a totalitárius rendszerek által elkövetett bűncselekmények áldozatai előtt fejet hajtó dekrétumot.
 Ukrajnában a nemzeti zászló napja

Augusztus napjai